(ພາບ: thanhnien.com.vn)
(vovworld) – ພິທີໄຫ້ວອາໄລ ແລະ ພິທີສົບໂດຍເຫຼົ່າທັບປ້ອງກັນອາກາດ ແລະ ກອງບັນຊາການນະຄອນຫຼວງຮ່າໂນ້ຍ ຈັດຂຶ້ນຢ່າງສົມກຽດໃນຕອນເຊົ້າວັນທີ 11/7, ຢູ່ຫໍງານສົບແຫ່ງຊາດທີ່ຮ່າໂນ້ຍ.
ຄະນະຜູ້ແທນຄະນະພັກການທະຫານສູນກາງໂດຍທ່ານເລຂາທິການໃຫ່ຍຫງວຽນຟູຈ້ອງ, ເລຂາຄະນະພັກການທະຫານສູນກາງນຳໜ້າໄດ້ເຂົ້າໄຫ້ວອາໄລ. ຕໍ່ຈາກນັ້ນ, ບັນດາຄະນະການນຳລັດຖະບານ, ແນວໂຮມປະເທດຊາດຫວຽດນາມ, ບັນດາກະຊວງ, ຄະນະ, ຂະແໜງການ, ອົງການຈັດຕັ້ງມະຫາຊົນຢູ່ສູນກາງ ແລະ ບັນດາທ້ອງຖິ່ນໃນທົ່ວປະເທດ; ບັນດາກົມກອງໃນກອງທັບ; ສະຖານທູດລາວປະຈຳຮ່າໂນ້ຍ ໄດ້ມາໄຫ້ວອາໄລບັນດານາຍທະຫານ, ນັກຮົບເສຍສະຫລະຊີວິດໃນການປະຕິບັດໜ້າທີ່ຝືກແອບບິນເມື່ອວັນທີ 7/7 ຜ່ານມາ.
ສະແດງຄວາມໂສກເສົ້າເສຍດາຍຕໍ່ການເສຍສະຫຼະຊີວິດຂອງພະນັກງານ, ນັກຮົບ 18 ຄົນ, ໃນສະມຸດໄຫ້ວອາໄລ, ທ່ານເລຂາທິການໃຫ່ຍຫງວຽນຟູຈ້ອງ ໄດ້ຂຽນວ່າ: “ພັກ, ກອງທັບ ແລະ ປະຊາຊົນຫວຽດນາມ ສະແດງຄວາມຮູ້ບຸນຄຸນການເສຍສະຫຼະຊີວິດອັນສູງສົ່ງຂອງບັນດາພະນັກງານ, ນັກຮົບເພື່ອພາລະກິດສ້າງສາ ແລະ ປົກປັກຮັກສາປະເທດຊາດຕະຫຼອດໄປ“. ສ່ວນທ່ານພົນເອກຟຸ່ງກວາງແທງ, ລັດຖະມົນຕີວ່າການກະຊວງປ້ອງກັນປະເທດຫວຽດນາມ ໄດ້ຂຽນວ່າ: “ການເສຍສະຫຼະຊີວິດອັນສູງສົ່ງຂອງບັນດາພະນັກງານ, ນັກຮົບ ໄດ້ເຮັດໃຫ້ປະຊາຊົນມີຄວາມສະເທືອນໃຈ, ໂສກເສົ້າເສຍໃຈ“.
ພາຍຫລັງພິທີ, ໂລງຂອງບັນດາພະນັກງານ, ນັກຮົບໄດ້ສົ່ງໄປຍັງສຸສານນັກຮົບເສຍສະຫຼະຊີວິດເພື່ອຊາດຢູ່ບ້ານເກີດເມືອງນອນຂອງເຂົາເຈົ້າຕາມຄວາມມຸ້ງຫວັງຂອງຄອບຄົວ./.